Vo Vaďovciach dňa: 5.10.2021

Č.: OcÚVď 66/2021-001

Vec: Oznámenie o začatí konania vo veci vydania rozhodnutia  na výrub drevín a nariadenie miestnej obhliadky.

            Obec Vaďovce, ako príslušný správny orgán štátnej správy rozhodujúci v prvom stupni vo veciach ochrany prírody, príslušné podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a vyššie územné celky v znení neskorších predpisov (ďalej len „správny orgán“) a § 69 ods. 1 písm. a) zákona č. 543/2002 Z.  z.  o ochrane prírody a krajiny v znení neskorších predpisov (ďalej len „zákon o ochrane prírody a krajiny“) a podľa § 18 ods. 3  zákona č. 71/1967 Zb. o správnom konaní v znení neskorších predpisov (ďalej len „správny poriadok“)  týmto oznamuje začatie konania a súčasne v zmysle § 21 ods. 1 správneho poriadku nariaďuje ústne pojednávanie spojené s miestnou obhliadkou vo veci udelenia súhlasu na výrub drevín. Predmetom konania je žiadosť navrhovateľa: Stanislava Čileka, bytom Vaďovce č. 260, o vydanie súhlasu na výrub drevín na  pozemku v k.ú. obce Vaďovce parc. reg. „C“ parcelné č. 478. Žiadateľ svoju žiadosť odôvodnil tým, že strom rastie na brehu nad jeho rodinným domom, korene sú obnažené, pri víchriciach sa strom nakláňa až nad rodinný dom. Rozsah výrubu drevín je vyšpecifikovaný podľa žiadosti zo dňa 1.10.2021 nasledovne:

Druh dreviny: obvod kmeňa meraný vo výške 1,3 m nad zemou

**1 ks Smrek obyčajný /Picea abies/** o = 130 cm

Oznamujeme, že ústne pojednávanie spojené s miestnym zisťovaním sa uskutoční

Dňa 11.10. 2021 /pondelok/ o 8,00 hod.

so zrazom účastníkov konania na Obecnom úrade v o Vaďovciach, v kancelárii starostky obce.

Účastníci konania a dotknuté orgány môžu svoje námietky a stanoviská uplatniť najneskôr pri ústnom konaní, inak sa na ne neprihliadne. Do dokladov možno nahliadnuť na tunajšom úrade.

Ak sa účastník dá zastúpiť, splnomocnenec sa musí preukázať dohodou o plnomocenstve v súlade s § 82 ods. 5 zákona o ochrane prírody a krajiny, v ktorej podpis splnomocniteľa musí byť osvedčený podľa osobitných predpisov.

Písomné, alebo elektronické potvrdenie záujmu byť účastníkom konania v začatom správnom konaní podľa § 82 ods.3 zákona 543/2002 Z.z. je potrebné doručiť správnemu orgánu do 8.10.2021 písomne, alebo mailom na adresu: obecvadovce@gmail.com.

                                                                                                   Alžbeta Tuková

 starostka obce Vaďovce

Doručí sa:Stanislav Čilek 916 13 Vaďovce 260

 a/a